
ДО 
ПРЕДСЕДАТЕЛЯ НА
ОБЩИНСКИ СЪВЕТ ГР. БУРГАС



ДОКЛАДНА ЗАПИСКА
	ОТ ДИМИТЪР НИКОЛОВ - КМЕТ НА ОБЩИНА БУРГАС


ОТНОСНО: Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас, приета от Общински съвет – Бургас 

          
УВАЖАЕМИ ОБЩИНСКИ СЪВЕТНИЦИ,
Предлагам на Вашето внимание за обсъждане и приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас.
С настоящия проект на наредба се предлага цените за ползване на паркомясто в зоните да се увеличат, като престоят за един астрономически час във всяка от зоните да струва 2 (два) лева. Изменението касае Раздел ІV ОП „Транспорт“, на Приложение № 6 от ТАРИФА на цени на услуги и права по чл.6 ал.2 и ал.3 от ЗМДТ“
Причините за изменението, в т. ч. разчети за разходи и финансови обосновки, които налагат предлаганите изменения и допълнения; целите, които се поставят с предлаганите промени и очакваните резултати от прилагането, включително финансовите се свеждат до следното:
След направена ретроспекция на възможностите за осигуряване на необходимия брой места за паркиране в зоните и особено в централната градска част на гр. Бургас се установява, че нуждата от налични паркоместа трайно и прогресивно нараства. Предприетите адекватни мерки по обособяването на еднопосочно движение по улиците с оглед предоставянето на значителни части от уличната мрежа за паркиране на автомобили, както и реновирането на съществуващи и изграждането на напълно нови паркинги се оказват недостатъчни за поемане на пълния поток от желаещи да ползват възможността за престой, поради постоянно увеличаващото се търсене от паркоместа. В същото време капацитетът на местата за паркиране е практически отдавна изчерпан. Заедно с това продължава и процес на интензивно строителство - основно с жилищни сгради, което от своя страна влече и необходимост от още нови места. Невъзможността за осигуряване на достатъчно места за паркиране води до „превземане“ уличните платна от паркирали автомобили. 
От друга страна е налице общоевропейска тенденция за налагане на мерки в точно обратна посока - за драстично ограничаване на трафика и паркирането в центаралните градски части и граничещите зони с цел ограничаване на ползване на автомобили, независимо от наличието на алтернативни варианти за достъп до тези зони и намаляване концентрацията на вредни емисии.
Един от доказано мотивиращи фактори за използване на лични автомобили в центровете на градовете е увеличаването на цената за престой на час, за сметка на цената за годишен абонамент за живеещите в зоните за паркиране, която остава непроменена. 
През изминалата година в Бургас беше въведен целогодишен режим на работа на Зелена зона, с което разходите за поддръжка в зоните за платено паркиране се изравниха с тези в синя зона. Това налага и уеднаквяване на всички цени за предоставяните услуги в зоните за платено паркиране. Целта е да се гарантира функционирането им при едни и същи условия.  Заплащането с SMS на кратки номера 1356 и 1357, както и чрез другите налични методи /приложения и паркинг автомати/ ще даде възможност на гражданите да паркират в рамките на заплатеното от тях време в различните зони.
През последната година бяха инвестирани средства в софтуерни разработки с цел подобряване качеството на услугите и автоматизиране на целия процес по организация на паркирането на територията на общинските паркинги. Подобрена беше инфраструктурата и сигурността с въвеждане на видеонаблюдние в зоните за паркиране. Едновременно с това предстои разработване на приложения, които да позволят прилагане на нови, алтернативни начини за разплащане, интерактивни карти и локации, като по този начин ползването на зоните (синя и зелена) и разплащането за тази услуга да станат още  по-удобни.
С предлаганото изменение ще бъде постигнато едновременно подобряване на организацията на движението с цел редуциране на трафика и престоя на автомобили в централната градска част и оптимизиране на нивото на предоставяните услуги чрез въвеждане на съвременни методи за лесно разплащане и широка достъпност на зоните – от друга.
По този начин ще бъде постигната синергия между по-ефективните възможности за подобряване чистотата на въздуха в ЦГЧ, осигуряването на възможности за паркиране и едновременно с това подобряване на услугите, което ще затвърди имиджа на Бургас, като приветливо и гостоприемно място за жителите и гостите на града. Тази мярка, в комбинация с продължаващите инвестиции за осигуряване на паркоместа в жилищните райони надгражда усилията на Общината за изпълнение на приоритетите на Програмата за демографско развитие на Бургас 2030 и за осигуряване на конкурентни преимущества на кандидатурата за Европейска столица на културата 2032. 
Прилагането на предлаганите изменения и допълнения в Наредбата не изисква финансови средства, различни от тези, осигуряващи досегашната уредба, т.е. не се предвижда допълнителен човешки, административен и материален ресурс. 
Предлаганият проект на Наредба за изменение на Наредбата за определяне и администриране на местните такси и цени на услуги на територията на Община Бургас, е с правно основание чл.21, ал.1, т.7 връзка с ал.2 от Закона за местното самоуправление и местната администрация (ЗМСМА). Съобразен е с европейското законодателство - Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство.   
Проектът за изменение и допълнение на Наредбата за определянето и администрирането на местните такси и цени на услуги на територията на Община Бургас цели съдържанието на същата да бъде в съответствие с действащите нормативни актове. 
В рамките на законоустановения 30-дневен срок за обсъждане на проекта за изменение и допълнение на наредбата са постъпили коментари на граждани от проведените обществени консултации, справката за които, съобразно разпоредбата на чл. 26, ал.5 от ЗНА е изготвена и оповестена на сайта на Община Бургас и на Портала за Обществени консултации. По същество нито в едно не се съдържа конкретно предложение  по публикувания проект. Всички предложения са насочени към разширяване на зоните за паркиране, създаване на подходяща инфраструктура, което е предмет на друга наредба и запазване на цената. Така приложените становища са обсъдени по отделно и е посочено кои вече са удовлетворени и се приемат и кои се отхвърлят заедно с обосновка за неприетите предложения. Цената на услугата не може да остане в този размер съобразно приложените към настоящия проект мотиви.  
Предлаганият проект на Наредбата за определяне и администриране на местните такси и цени на услуги на територията на Община Бургас, е с правно основание чл. 21, ал. 1, т. 7, т. 23 и ал. 2 от Закона за местното самоуправление и местната администрация, чл. 99, ал.3 от Закона за движение по пътищата, чл. 9, вр. с чл. 6, ал. 2 и ал.3 от Закона за местните данъци и такси, както и чл. 76, ал. 3 и чл. 79 от Административнопроцесуалния кодекс. 
Предвид изложеното, на основание чл. 21, ал. 1, т.7, т. 23 и ал. 2 от Закона за местното самоуправление и местната администрация, чл. 99 ал.3 от Закона за движение по пътищата, чл. 9 вр. с чл. 6, ал.2 ал. 3 от Закона за местните данъци и такси, както и чл. 76, ал. 3 и чл. 79 от Административнопроцесуалния кодекс, предлагам, Общински съвет Бургас да вземе следното:

РЕШЕНИЕ:


Приема Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас,  както следва:
§ 1. В Приложение № 6
1. Раздел ІV ОП „Транспорт“ се изменя и допълва и придобива следната редакция:
	
	Раздел ІV
	
	

	
	ОП „Транспорт“ (изм. Протокол №5/19.12.2023 г., изм. Протокол №18/20.12.2024 г.)
	
	

	2.
	Кратковременно паркиране (изм. Протокол №36/19.12.2017 г., изм. Протокол №36/19.12.2017 г., изм. Протокол №5/19.12.2023 г.; изм. Протокол № 18/20.12.2024 г.)
	
	

	2.1
	Кратковременно паркиране в Синя зона (изм. Протокол №36/19.12.2017 г., изм. Протокол № 5/19.12.2023 г.; изм., Протокол № 18/20.12.2024 г.)
	
	

	2.1.1
	Цена за услугата кратковременно паркиране по чл.5, ал. 1 от Наредбата за условията и реда за платено и безплатно паркиране на моторни превозни средства в определени зони на територията на Община Бургас (изм. Протокол №5/19.12.2023 г.; изм., Протокол № 18/20.12.2024 г.)
	вкл. ДДС
	2 лв./час

	2.1.2
	Цена за услугата кратковременно паркиране по чл.5, ал. 2, т. 3 от Наредбата за условията и реда за платено и безплатно паркиране на моторни превозни средства в определени зони на територията на Община Бургас за 30 минути (нова, Протокол №5/19.12.2023 г.)
	вкл. ДДС
	1 лв./
за 30 мин.

	2.1.5
	Карта за паркинг автомати „Синя зона“ съгласно чл. 6, ал.2 от Наредбата за условията и реда за платено и безплатно паркиране на моторни превозни средства в определени зони на територията на Община Бургас (изм. Протокол №5/19.12.2023 г.)
	вкл. ДДС
	100 лв./
100 часа

	2.1.9
	Цена за електронен талон за паркиране, във всички зони, по чл. 5, ал.2, т.8  от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас (изм., Протокол №5/19.12.2023 г.)
	
вкл. ДДС
	

15 лв.


	2.1.10
	Цена за електронен талон за паркиране, във всички зони, по чл. 5, ал.2, т.9 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас (изм. Протокол №5/19.12.2023 г.)
	
вкл. ДДС
	

1 лв.


	2.2
	Кратковременно паркиране в Зелена зона 
	
	

	2.2.1
	Цена за услугата кратковременно паркиране по чл. 5, ал. 1 от Наредбата за условията и реда за платено и безплатно паркиране на моторни превозни средства в определени зони на територията на Община Бургас (изм., Протокол № 18/20.12.2024 г.)
	вкл. ДДС
	2 лв./час

	2.2.2
	Цена за услугата кратковременно паркиране по чл.5, ал. 2, т. 3 от Наредбата за условията и реда за платено и безплатно паркиране на моторни превозни средства в определени зони на територията на Община Бургас за 30 минути (нова, Протокол № 18/20.12.2024 г.)
	вкл. ДДС
	1 лв./
за 30 мин.

	2.2.5
	Карта за паркинг автомати „Зелена зона“ съгласно чл. 6, ал.2 от Наредбата за условията и реда за платено и безплатно паркиране на моторни превозни средства в определени зони на територията на Община Бургас (изм. Протокол №5/19.12.2023 г.)
	вкл. ДДС
	100 лв./
100 часа

	2.2.9
	Цена за електронен талон за паркиране, във всички зони, по чл. 5, ал. 2, т. 8  от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас (изм. Протокол №5/19.12.2023 г.)
	
вкл. ДДС
	

15 лв.


	2.2.10
	Цена за електронен талон за паркиране, във всички зони, по чл. 5, ал. 2, т. 9 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас (изм. Протокол №5/19.12.2023 г.; изм., Протокол № 18/20.12.2024 г.)
	
вкл. ДДС
	

1 лв.


	2.2.11
	„Уикенд пакет“ по чл. 5, ал.2, т.4 от Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас (нова,  Протокол №20/23 и 24.02.2021 г.; изм., Протокол № 18/20.12.2024 г.)
	вкл. ДДС
	40,00 лв.



 
Приложения: Извлечения от портала за обществени консултации и от сайта на Община Бургас.


С уважение,

ДИМИТЪР НИКОЛОВ
Кмет на Община Бургас

